Sivilombudet

Pb 3 Sentrum

0101 OSLO

Vår ref.: Deres ref: Sandnes

16596/ 5716 10.10.2022

**Klage til Sivilombudet – krav om innsyn ihht. offentleglova**

Undertegnede representerer A-Media AS, som v / Egil Martin Solberg har begjært innsyn i en rekke dokumenter hos følgende parter ihht. offentleglova:

Haugaland Kraft AS

Haugaland Kraft Fiber AS

Karmøy kommune

Formålet med begjæringen var å få belyst forhold knyttet til utbygging av DAB-nett i Haugaland i perioden 2016-2019.

Haugaland Kraft Fiber AS var ansvarlig for alle praktiske og tekniske forhold knyttet til denne utbyggingen, som mottok betydelige statsstøttemidler fra Medietilsynet for denne utbyggingen.

Til nærmere belysning av hvilke forhold A-Media AS ønsker å få belyst med sine innsynsbegjæringer, vedlegges brev til Medietilsynet, Kultur- og likestillingsdepartementet og Riksrevisjonen, der det kommer klart frem at A-Media AS har avdekket at de omsøkte DAB-senderne ikke er i drift, og at de etter all sannsynlighet ikke eksisterer. Det er tildelt kr. 2 550 000,- i statsstøtte til bygging av dette nettet i aktuelle periode.

**Bilag 1:** Brev til Medietilsynet, Kultur- og likestillingsdepartementet og Riksrevisjonen.

**Konkret om Haugaland Kraft AS og Haugaland Kraft Fiber AS’ anførte faktiske og rettslige grunnlag for å avvise innsynsbegjæringen**

Haugaland Kraft AS er eiet med over 50 % av kommuner, ref. offentlige opplysninger om dette.

Haugaland Kraft Fiber AS er et heleid datterselskap av Haugaland Kraft AS.

Begge selskaper omfattes således av offentleglova jf. § 2 første ledd bokstavene c og d.

Haugaland Kraft AS og Haugaland Kraft Fiber AS har bestridt innsynsbegjæring med grunnlag i at de i hovedsak driver næring i direkte konkurranse med og på samme vilkår som private, jf. § 2 annet ledd.

**Bilag 2:** E-postkorrespondanse med avslag på innsynsbegjæring fra A-Media AS.

A-Media AS bestrider at Haugaland Kraft AS eller Haugaland Kraft Fiber AS faller innunder unntaksbestemmelsen i offentleglova § 2 annet ledd.

Saken klages på dette grunnlag inn for Sivilombudet.

Med vennlig hilsen

Gullik Maudal Huseby

advokat